ADVANC เตรียมเคาะประมูล 4G คลื่นความถี่ 900 MHz
ADVANC เดินทางถึง กสทช. แล้ว เตรียมเคาะประมูล 4G คลื่นความถี่ 900 MHz ราคารอบแรก 09.30 น.
27 พ.ค. 2559

ผู้สื่อข่าวรายงานว่า สำหรับเช้าวันนี้(27 พ.ค.) การประมูล 4G คลื่นความถี่ 900 MHz ที่สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ หรือ กสทช. ในช่วงเช้า บริษัท แอดวานซ์ ไวร์เลส เน็ทเวอร์ค จำกัด หรือบริษัทในเครือบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ผู้แทนผู้เข้าร่วมการประมูลและทางคณะกรรมการ กสทช. ได้ทยอยเดินทางมาถึงยังสำนักงาน กสทช. เพื่อลงทะเบียนเข้าร่วมพิธีเปิดการประมูลในเวลา 09.00 น.
โดยจะเริ่มเคาะราคารอบแรกในเวลา 09.30 น. ทั้งนี้ สำหรับการประมูลครั้งนี้คาดว่าจะใช้เวลาไม่นานมากสำหรับการเคาะราคา เนื่องจากมีผู้เข้าร่วมประมูลรายเดียวคือ บริษัท แอดวานซ์ ไวร์เลส เน็ทเวอร์ค จำกัด
สำหรับเงื่อนไขการประมูลครั้งนี้ ราคาเริ่มต้นการประมูลจะอยู่ที่ 75,654 ล้านบาท ซึ่งราคาเริ่มต้นนี้เป็นราคาของผู้ชนะการประมูลครั้งที่แล้ว โดยการวางเงินหลักประกันคิดเป็น 5% ของราคาเริ่มต้นการประมูล 75,654 ล้านบาท ซึ่งจะเท่ากับ3,783 ล้านบาท ตามหลักเกณฑ์การประมูลครั้งที่แล้ว